Akademas
Akademas (sen. gr. Ἀκάδημος) graikų mitologijoje – Atėnų herojus, pranešęs Dioskūrams, kur Tesėjas laiko pagrobęs jų seserį Helenę. Todėl Dioskūrai labai gerbė Akademą, o lakedaimoniečiai puldinėdami Atiką nepuldavo jo valdų. Buvo manoma, kad Akademas palaidotas šventoje giraitėje į šiaurės vakarus nuo Atėnų. IV a. pr. m. e. šioje giraitėje mokė Platonas bei jo mokiniai, todėl jų mokykla buvo pavadinta Akademija.